FI Euroopan unionin virallinen lehti CE 88/329

(2004/C 88 E/0337)

KIRJALLINEN KYSYMYS E-0614/03

esittäjä(t): José Ribeiro e Castro (UEN) komissiolle

(3. maaliskuuta 2003)

Aihe: EU/Angola 1999—2003: yhteistyö, kehitys, ihmisoikeudet, tuet ja muut kysymykset

Voisiko komissio vastata seuraaviin Angolaa koskeviin kysymyksiin vuosien 1999, 2000, 2001, 2002 ja 2003 osalta: Mitä Angolaa koskevia ohjelmia EU on kehittänyt tai aikoo kehittää? Kuinka paljon varoja ohjelmille on myönnetty? Mikä on kunkin ohjelman suunniteltu kesto? Mitä tuloksia ohjelmista on ollut ja mikä arvio on tehty ohjelmien onnistumisesta tai epäonnistumisesta? Mitä erityisiä edistysaskeleita kullakin ohjelmalla on saavutettu?

Poul Nielsonin komission puolesta antama

yhteinen vastaus

kirjallisiin kysymyksiin E-0610/03,

E-0611/03, E-0612/03, E-0613/03 ja E-0614/03

(21. toukokuuta 2003) Arvoisan parlamentin jäsenen kysymykset ovat laajoja ja yksityiskohtaisia.

Euroopan kehitysrahasto

Kyseisten maiden kanssa tehtävän rahoitusyhteistyön pääasiallinen lähde on Euroopan kehitysrahasto (EKR). Nämä varat on myönnetty Lomén yleissopimusten nojalla ja 1 huhtikuuta 2003 jälkeen Cotonoun yleissopimuksen nojalla. Oheinen taulukko, joka lähetetään suoraan arvoisalle parlamentin jäsenelle ja parlamentin sihteeristölle, sisältää kunkin maan osalta yhteenvedon sitoumusmäärärahoista ja maksumäärärahoista kaudelta 1999—2002 ja osoittaa, mitä suuruusluokkaa kunkin ohjelman osuus on ja miten se on kehittynyt kauden aikana.

Edustuston johtaja esittää raportit EKR:n rahoittamien ohjelmien täytäntöönpanosta kussakin maassa.

Raportit kattavat muun muassa:

a) alustavan ohjelman, sitoumusmäärärahojen ja maksujen määrän sekä alustavan ohjelman ja alueellisten ohjelmien toteuttamisaikataulun;

b) kertomuksen hankkeiden ja ohjelmien edistymisestä;

c) arvion Afrikan, Karibian ja Tyynenmeren valtioita (AKT) koskeviin ja alueellisiin ohjelmiin kuuluvista rahaston toimista.

Vuoden 2002 loppuun saakka vallinnutta tilannetta koskevat raportit ovat nyt valmistumassa ja toimitetaan arvoisalle parlamentin jäsenelle heti, kun ne ovat käytettävissä.

Muu rahoitus

Kyseiset valtiot voivat saada rahoitusta myös yhteisön yleisestä talousarviosta. Demokratiaa ja ihmisoikeuksia tukevia hankkeita koskevat tiedot lähetetään suoraan parlamentille ja parlamentin sihteeristölle. Muita budjettirahoitteisia hankkeita koskevat tiedot lähetetään niin pian kuin mahdollista.

Tehokkuus

Komissio pitää erittäin tärkeänä rahoitettujen toimenpiteiden mahdollisimman suurta tehokkuutta. Kussakin maassa toteutettavien toimenpiteiden strategiasta päätetään vasta, kun hallituksen, muiden rahoittajien ja kansalaisyhteiskunnan kanssa on käyty perusteelliset keskustelut. Viittä strategiaa koskevat yhteenvedot lähetetään arvoisalle parlamentin jäsenelle ja parlamentin sihteeristölle. Kunkin strategian täydellinen teksti on saatavilla kehitysyhteistyön pääosaston kotisivulla osoitteessa (http://europa.eu.int/comm/development/body/csprsp/cspen.cfm).

Kyseisistä viidestä maasta on tehty erilaisia arviointeja. Vuodesta 1999 alkaen valmistuneiden arvioiden yhteenvedot lähetetään arvoisalle parlamentin jäsenelle ja parlamentin sihteeristölle. Kunkin raportin täydellinen teksti on saatavilla EuropeAid-toimiston kotisivulla osoitteessa (http://europa.eu.int/comm/europeaid/evaluation/program/acprep.htm).